Ġunju 9, 2020 Wara li l-ġimgħa l-oħra l-Premier League Ingliż wasal fi ftehim ma' Sky Sport UK sabiex iċedu xi logħbiet biex jixxandru diretti fuq l-istazzjon nazzjonali l-BBC, il-Gvern taljan qed jaħdem din il-ġimgħa fuq proposta simili. Filfatt illum il-Ministru responsabbli mill-Isport Spadafora kellu laqgħa ma' Maximo Ibarra Kap Eżekuttiv ta' Sky Sport Italia sabiex dawn iċedu wkoll l-esklussivita' ta' xi logħbiet milli fadal tal-kampjonat tas-Serie A u dawn jixxandru fuq il-pjattaforma free to air jiġifieri fuq stazzjonijiet bla ħlas. Il-Gvern għadu ma wasalx fi ftehim mar-Rai fejn jista' jkun li ma jkunux huma li jxandru xi logħbiet iżda jkun l-istazzjon TV8.